CELEX: 31986R2886
Language: el
Date: 1986-09-18 00:00:00
Title: Κανονισμός (ΕΟΚ) αριθ. 2886/86 της Επιτροπής της 18ης Σεπτεμβρίου 1986 για την τροποποίηση του κανονισμού (ΕΟΚ) αριθ. 2793/77 σχετικά με τις λεπτομέρειες εφαρμογής της ειδικής ενίσχυσης στο αποκορυφωμένο γάλα που προορίζεται για τη διατροφή ζώων πλην των νεαρών μόσχων

Avis juridique important

|

31986R2886

Κανονισμός (ΕΟΚ) αριθ. 2886/86 της Επιτροπής της 18ης Σεπτεμβρίου 1986 για την τροποποίηση του κανονισμού (ΕΟΚ) αριθ. 2793/77 σχετικά με τις λεπτομέρειες εφαρμογής της ειδικής ενίσχυσης στο αποκορυφωμένο γάλα που προορίζεται για τη διατροφή ζώων πλην των νεαρών μόσχων  

Επίσημη Εφημερίδα αριθ. L 267 της 19/09/1986 σ. 0010 - 0010 Φινλανδική ειδική έκδοση: Κεφάλαιο 3 τόμος 21 σ. 0271  Σουηδική ειδική έκδοση: Κεφάλαιο 3 τόμος 21 σ. 0271 

***** ΚΑΝΟΝΙΣΜΟΣ (ΕΟΚ) αριθ. 2886/86 ΤΗΣ ΕΠΙΤΡΟΠΗΣ  της 18ης Σεπτεμβρίου 1986  για την τροποποίηση του κανονισμού (ΕΟΚ) αριθ. 2793/77 σχετικά με τις λεπτομέρειες εφαρμογής της ειδικής ενίσχυσης στο αποκορυφωμένο γάλα που προορίζεται για τη διατροφή ζώων πλην των νεαρών μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2793/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1604/85 (4), προβλέπει στο άρθρο 3 παράγραφος 1 στοιχείο β) ορισμένους τύπους για τη μετουσίωση του ρευστού αποκορυφωμένου γάλακτος που προορίζεται για τη διατροφή ζώων πλην των νεαρών μόσχων· ότι η οδηγία 85/520/ΕΟΚ της Επιτροπής της 11ης Νοεμβρίου 1985 σχετικά με την τροποποίηση της οδηγίας 85/429/ΕΟΚ η οποία τροποποιεί τα παραρτήματα της οδηγίας 70/524/ΕΟΚ του Συμβουλίου σχετικά με τις προσθήκες στις ζωοτροφές (5) μείωσε τη μέγιστη περιεκτικότητα σε χαλκό σε mg/kg πλήρους τροφής· ότι πρέπει, συνεπώς, να προσαρμοστεί η περιεκτικότητα σε χαλκό του απαιτείται σε έναν από τους τύπους για τη μετουσίωση οι οποίοι προβλέπονται στον κανονισμό (ΕΟΚ) αριθ. 2793/77·  ότι η προαναφερθείσα οδηγία 85/520/ΕΟΚ ορίζει ότι η προθεσμία για να καταστήσουν τα κράτη μέλη σύμφωνες τις εθνικές τους διατάξεις είναι μέχρι τις 3 Δεκεμβρίου 1986· ότι πρέπει να προσαρμοστεί από τώρα ο κανονισμός (ΕΟΚ) αριθ. 2793/77 κα να καθοριστεί μια ενιαία περιεκτικότητα σε χαλκό σε περίπτωση που ορισμένα κράτη έχουν ήδη εφαρμόσει την οδηγία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 1 στοιχείο β) τρίτη περίπτωση του κανονισμού (ΕΟΚ) αριθ. 2793/77, η ποσότητα «175 gr» αντικαθίσταται από την ποσότητα «130 gr».  Άρθρο 2  Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 321 της 16. 12. 1977, σ. 30.  (4) ΕΕ αριθ. L 155 της 14. 6. 1985, σ. 18.  (5) ΕΕ αριθ. L 323 της 4. 12. 1985, σ. 12.